钦定古今图书集成/明伦汇编/氏族典/第190卷 > 萧韡
## 钦定古今图书集成/明伦汇编/氏族典/第190卷 > 萧韡

按《尚友录》：韡字棠仲，龙溪人。登大观第，调古田尉。获
强盗三十馀人，为减赃以免死。或告以减赃不应赏
格，韡曰：“利囚死以取官，非吾志也。”迁福清丞，有诬告
平民事妖术者，为伸雪，保全数百家。知南恩州，道遇
贼，曰：“闻公德政，愿与更生。”韡招徕之。郡苦于海寇，为
筑城，植刺竹，寇不敢犯。复肇建学校，以免秀民土丁
之役。